<https://www.uvzsr.sk/index.php?option=com_content&view=article&id=5016:informacia-k-novym-vyhlakam-uvz-sr-aktualizovane-opatrenia-pre-prevadzky-novela-vyhlaky-k-hromadnym-podujatiam&catid=56:tlaove-spravy&Itemid=62>

|  |  |  |
| --- | --- | --- |
| Informácia k novým vyhláškam ÚVZ SR (aktualizované opatrenia pre prevádzky, novela vyhlášky k hromadným podujatiam)  | Tlačiť | E-mail |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62)  |
| **Piatok, 11. február 2022 15:07**  |
| **Vyhlášky sú zverejnené vo Vestníku vlády SR s účinnosťou od 15.2.2022:*** [Prevádzky](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_19.pdf)
* [Hromadné podujatia](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_18.pdf)

**Prehľad zmien vo vyhláškach:****Prevádzky + hromadné podujatia:****1. Do režimu OP+ boli zahrnuté aj osoby, ktoré prekonali COVID-19 v období pred nie viac ako 180 dňami a zároveň sú schopné sa preukázať negatívnym výsledkom testu na ochorenie COVID-19** (RT-PCR a LAMP max. 72 hod. od odberu; antigénový test max. 48 hod. od odberu)*Podmienky pre organizáciu hromadných podujatí zostávajú rovnaké ako doteraz.***Prevádzky:****2. Všetky prevádzky maloobchodu budú po novom fungovať v režime základ** *(doteraz v režime základ fungovali iba vybrané maloobchodné prevádzky ako napríklad prevádzky potravín, drogérie, lekárne, neskôr predajne odevov, obuvi, stavebniny či ďalšie. Po novom budú v “základe” už napríklad aj hračkárstva, elektro, kníhkupectvá a iné).***3. Všetky prevádzky maloobchodu budú môcť fungovať po 22.00** *(doteraz tak fungovali iba vybrané prevádzky: napríklad potraviny, lekárne, predajne s krmivom a iné. Po novom budú môcť byť po 22.00 otvorené aj drogérie, predajne oblečenia a obuvi, elektro a iné).***Upresňujúca informácia k prevádzkam poskytujúcim služby:**Opatrenia pre prevádzky poskytujúce služby sa týmito vyhláškami nateraz nemenia.Znamená to, že služby, napríklad gastrosektor, prevádzky starostlivosti o ľudské telo, hotely a podobné služby krátkodobého ubytovania, kúpaliská, akvaparky, fitness centrá a iné zostávajú v režime a s kapacitnými obmedzeniami ako doteraz - teda OP alebo OP plus.Služby, ktoré mohli fungovať v režime OTP budú takto fungovať aj naďalej. Ide  napríklad o ubytovanie pre lyžiarske alebo snoubordové výcviky a kurzy, ubytovanie v hoteli v súvislosti s výkonom práce či za účelom návštevy zdravotníckeho zariadenia, lanové dráhy a vleky, vonkajšie športoviská a iné. Rovnako ostávajú bez zmeny aj služby, ktoré mohli fungovať v režime základ (ide napríklad o veterinárne ambulancie, práčovne a čistiarne, zberné dvory a iné).*Upozorňujeme, že pre vybrané služby naďalej platia aj obmedzené otváracie hodiny od 5.00 do 22.00 (napr. gastroprevádzky s konzumáciou na mieste, zariadenia starostlivosti o ľudské telo, fitness, wellness služby, oprava a servis vecí, vonkajšie športoviská a iné).***Doplňujúca informácia k zmenám vo vyhláškach:**Vyhlášky vychádzajú z Aktualizácie opatrení proti SARS-CoV-2 (variant Omikron), ktorú [schválila vláda SR na rokovaní dňa 10.2.2022](https://rokovania.gov.sk/RVL/Material/26918/1). V predkladacej správe označilo Ministerstvo zdravotníctva SR navrhované úpravy a uvoľnenia za akceptovateľné riziko. V prípade prevádzok totiž stále platia ďalšie protiepidemické opatrenia ako je povinné nosenie respirátora či kapacitné obmedzenia. Navrhované opatrenia boli zo strany ÚVZ SR akceptované a zapracované do vyhlášok.Prevádzkovateľov aj zákazníkov žiadame o dôsledné dodržiavanie platných opatrení.**Úrad verejného zdravotníctva Slovenskej republiky** |